המוגבלים (מחזה)

המוגבלים היא קומדיית פשע מאת המחזאי הישראלי גור קורן. המחזה עלה לראשונה בשנת 2024 במרכז לאומנויות הבמה קריית ביאליק בבימויו של רועי ברקוביץ'

== עלילת המחזה ==
קבוצת תיאטרון, המורכבת מאנשים בעלי מוגבלויות, אינה מצליחה לגייס את הכסף הדרוש לצורך ייצוג המדינה בפסטיבל תיאטרון לבעלי מוגבלויות במקדוניה. באותה עת משלוח סמים בבעלות משפחת הפשע ג'רנו, שהיה בדרכו למקדוניה, נתפס, והעסק המשפחתי נתון בסכנה. טוביה, אב המשפחה, מזהה את הפוטנציאל הטמון בהתחברות אל קבוצת השחקנים. הוא מציג את עצמו בפני השחקנים כמפיק, ופורש את חסותו על קבוצת התיאטרון, אשר שואפת להגיע לפסטיבל עם עיבוד ל"רומיאו ויוליה" מאת שייקספיר, בניצוחה של הבמאית קשת לוי. טוביה מתכנן להבריח קוקאין באביזרי הבמה של ההפקה מתוך מחשבה ששום מוכס לא יחפש בחפציה של חבורת מוגבלים, ואילו השחקנים בעלי המוגבלויות, בטוחים שהם פגשו את האנשים הטובים בעולם. החיבור החריג בין הפושעים לשחקנים המיוחדים, מוביל לסיטואציות אבסורדיות. העלילה מסתבכת כאשר הבן של משפחת הפושעים מתאהב בשחקנית העיוורת המגלמת את יוליה.

== דמויות ==
* טוביה ג'רנו (ניר חלבני) - אב משפחת הפשע. מאפיונר הנכשל שוב ושוב בשחזור ההישגים של אבי אשתו.
* ורה (מפל פלג/ שחר הדר) - אשתו השתלטנית של טוביה המנהלת סלון כלות. ורה נוטה להשוות בין בעלה טוביה לבין אביה המאפיונר הידוע.
* צוריאל (יניב מוגרמן) - בנם של ורה וטוביה. גאון היי־טק המתקשה לבטא את רגשותיו ומתאהב באסתר העיוורת.
* טיראן (תומר לב) - שומר הראש של המשפחה. מוצג כדמות לא אינטליגנטית, כפרודיה על דמות הבריון מסרטי המאפיה.
* אסתר (מפל פלג/ אור אבדייב) - משתתפת בהצגה שמעלים חבורת ה'מוגבלים' בתפקיד הראשי - יוליה. היא מתאהבת בצוריאל.
* קשת לוי (אליה כהן) - במאית ההצגה 'רומיאו ויוליה', במאית כושלת שמנסה להגשים את שאיפותיה המקצועיות דרך הקבוצה
*
*
*
*
*
*
* צהל( עידו תמיר/ יהונתן אביטן) - מסרב להכיר במוגבלותו. משחק את רומיאו בהצגה . הדמות המעניינת ביותר מבין המוגבלים
* כהנא (רון גולדין/ ארי אגזדה) - בעל תסמונת אספרגר, משתתף בהצגה 'רומיאו ויוליה'.
* נדיב (עמית ספיבק/ שירה אנגלמן) - כבד שמיעה. משתתף בהצגה 'רומיאו ויוליה'.
* חמדה (טליה בן צור/ יהב )- רגשנית וזללנית. משתתפת בהצגה 'רומיאו ויוליה'.
* ינון (סאן שחר) - מתעקש להשיג נעלי פומה. משתתף בהצגה 'רומיאו ויוליה'.
* נינה (טליה בן צור/ יהב) - חרשת. משתתפת בהצגה 'רומיאו ויוליה'.

== מסרים ==
אלמנט המופיע במחזה הוא ההשוואה בין סיפור רומיאו ויוליה לבין מערכת היחסים הנרקמת בין אסתר וצוריאל. שני הסיפורים במקביל מציגים אהבה 'בלתי אפשרית' ואפילו 'אסורה'.

עניין נוסף שהמחזה מעורר הוא העיסוק במוגבלויות. הקושי בעיסוק במוגבלויות הוא הסכנה ב"נפילה" לסטריאוטיפים על אנשים מוגבלים והעלבתם. המחזאי והבמאי מתמודדים עם השאלה כיצד להציג קומדיה על בעלי מוגבלויות כך שהקהל יצחק 'עם' ולא 'על'. קורן מצליח בכתיבתו ליצור דמויות אנושיות שאינן הופכות לסטריאוטיפים של מוגבלויות שאותן הן מציגות. קורן המחזאי וקמחי הבמאי אינם מרחמים לרגע על הדמויות, ומציגים את כולם - השחקנים בעלי המוגבלויות ובני משפחת ג'רנו - כחריגים באותה מידה. אין בהצגה זו התנשאות צדקנית, והדמויות הנורמליות, כביכול, מוצגות אף הן כנכות באותה מידה, ולרוב אף יותר. כך הקהל מקבל, לכאורה, אישור לצחוק על כל מה שלא ראוי לצחוק עליו.

== ביקורות ==
במדורי תרבות שונים שיבחו מבקרי הצגות את ההצגה והחמיאו לה בשל סוגה הייחודי. נאמר בביקורות כי ההצגה מפתיעה, מצחיקה ומעוררת מחשבה. לפי הביקורות, ביצועי המשחק של השחקנים היו פנטסטיים והעבודה בין השחקנים מעולה. כמו כן נכתבו ביקורות מצוינות על הכתיבה ועל הבימוי של קורן וקמחי, שהצליחו להוביל את הקהל בין רגעי הצחוק לבין רגעים הנוגעים ללב.

== פרסים ==
המחזה הועמד לחמישה פרסים בקטגוריות שונות בטקס חלוקת פרסי התיאטרון השנתי בשנת 2015:

הקומדיה של השנה, שחקנית השנה (אפרת בוימולד על תפקידה כאסתר), מחזאי השנה (גור קורן), שחקן המשנה (אופיר וייל על תפקידו ככהנא) והשחקן המבטיח (חי מאור על תפקידו כטיראן).

המחזה זכה בפרס 'הקומדיה הטובה של השנה' ובפרס "מחזאי השנה" בטקס שנערך במרכז ענב, ב-19 ביוני 2015.

== קישורים חיצוניים ==
* [http://www.lessin.co.il/shows/%D7%94%D7%9E%D7%95%D7%92%D7%91%D7%9C%D7%99%D7%9D בית לסין, "המוגבלים", תיאטרון בית לסין]
* [http://www.habama.co.il/Pages/Event.aspx?Subj=1&Area=1&EventId=7951 "המוגבלים", אתר הבמה]
* [https://web.archive.org/web/20160419061410/http://timeout.co.il/%D7%94%D7%9E%D7%93%D7%A8%D7%99%D7%9A/%D7%91%D7%9E%D7%94/%D7%94%D7%9E%D7%95%D7%92%D7%91%D7%9C%D7%99%D7%9D פרי ט', "המוגבלים": שעה ו-40 דקות של צחוק בלתי פוסק, מגזין טיימאאוט]
* [https://ronschwartzblog.wordpress.com/2014/10/30/%D7%91%D7%9C%D7%99-%D7%9E%D7%92%D7%91%D7%9C%D7%95%D7%AA-%D7%98%D7%91%D7%99%D7%9C%D7%AA-%D7%90%D7%A9-%D7%9E%D7%95%D7%A6%D7%9C%D7%97%D7%AA-%D7%9C%D7%9E%D7%97%D7%96%D7%90%D7%99-%D7%94%D7%A6%D7%A2%D7%99/ שוורץ ר', 2014, בלי מגבלות / טבילת אש מוצלחת למחזאי הצעיר גור קורן בבית ליסין. "המוגבלים" היא קומדיה שנונה שעשויה היטב ומשוחקת מצוין. ביקורת תיאטרון]
* 
* [https://ronschwartzblog.wordpress.com/2015/04/28/28-%D7%9E%D7%95%D7%A2%D7%9E%D7%93%D7%95%D7%99%D7%95%D7%AA-%D7%9C%D7%A7%D7%90%D7%9E%D7%A8%D7%99-17-%D7%9C%D7%91%D7%99%D7%AA-%D7%9C%D7%99%D7%A1%D7%99%D7%9F-%D7%95-12-%D7%9C%D7%94%D7%91%D7%99%D7%9E/ שוורץ ר', 2015, 28 מועמדויות לקאמרי, 17 לבית ליסין ו-12 להבימה. הוכרזו המועמדים לפרסי התיאטרון, והפעם גם ההצגות מועמדות, ולא רק היוצרים והשחקנים]
* 
* 

== הערות שוליים ==

קטגוריה:מחזות ישראליים